มีอะไรกับแฟนนะคะแต่แฟนดันพลาดลืมใส่ถุงยางเลยทำให้ได้มีการสอดใส่ไปสักประมาณ2-3ที พอรู้สึกก็รีบเอาออกทั้งทีเลย ไม่ได้มีการหลั่งในเลย ส่วนตัวปัจจุบันแล้วกินยาคุมแบบฮอร์โมน21เม็ดแค่เพื่อที่จะช่วยให้ประจำเดือนมาปกติหมดไปแล้ว1แผงเพิ่งเริ่มกินแผงใหม่ของเมอซิลอน21ตอนนี้กินได้ถึงเม็ดที่5แล้ว มันจะมีโอกาสท้องมากแค่ไหนคะ แล้วที่กินยาคุมแบบ21มันจะช่วยเรื่องการคุมกำเนิดได้มั้ยคะ หรือควรกินยาคุมฉุกเฉินดักไว้ก่อนดี
สวัสดีค่ะ หากทานยาคุมกำเนิดอยู่ โดยทานเป็นแผงที่ 2 แล้ว และที่ผ่านมาทานยาได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย และเมื่อทานยาคุมจนครบ 21 เม็ดแล้ว ได้เว้นระยะไปไม่เกิน 7 วัน ก่อนที่จะเริ่มทานยาคุมแผงใหม่ ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะนอกจากนี้ หากมีเพศสัมพันธ์ แต่ยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ถือว่าไม่มีค่ะ ดังนั้น จึงไม่จำเป็นต้องทานยาคุมฉุกเฉินร่วมไปด้วย เพราะยาคุมฉุกเฉินนั้นมีประสิทธิภาพต่ำกว่ายาคุมกำเนิด จึงไม่ได้ช่วยเพิ่มประสิทธิภาพในการป้องกันการตั้งครรภ์แต่อย่างใด ในทางตรงข้าม อาจทำให้ได้รับผลข้างเคียงเพิ่มมากขึ้นโดยไม่จำเป็นค่ะ การจะทานยาคุมฉุกเฉินนั้น จะทานในกรณีที่มีการลืมทานยาคุมกำเนิดตั้งแต่ 2 วันขึ้นไปค่ะ